Метараман, у якім Аўтар распавядае пра працу над кнігай, шукае пачатак гісторыі і прадумвае розныя варыянты лёсу для сваіх персанажаў, ператвараецца ў палітычны раман, дзе замест таямнічай кавярні (звыклага літаратурнага топасу) паўстае сучасная беларуская рэчаіснасць. Уражвае не столькі сэнсацыйнае прызнанне Багдана ў сімпатыі да Лу, колькі свабодны аналіз тых палітычных працэсаў, якія адбываліся цягам апошніх дзесяцігоддзяў. Нягледзячы на злосць за страчаную перамогу, герой імкнецца аб'ектыўна ацэньваць сучаснасць – і супастаўленне Беларусі з краінай Еўропай па некаторых крытэрыях атрымліваецца не на карысць апошняй.